Ана Ахматова
По новолуние потегли…

Превод от руски: Иван Николов, 1974

chitanka.info

По новолуние потегли

другарят ми и, значи — край!

Присмя се „Циркаджийка! Негли

ще доживееш ти до май?“

И както само брат се праща,

изпратих го на дълъг път,

не зная колко нови плаща

ще могат да го заменят.

И нека в друми каменисти

пребъде болката у мен…

Пантофките ми пак са чисти,

чадърът ми е пак червен!

Гърми оркестър и не може

да има в празника тъга.

Но зная аз, че пета ложа

е вече празна отсега!

1911

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.